La campaña del “Principado” torna a insistir na idega del paradisu, pero pa otros. Nesti casu pa “nómades dixitales”, que vengan a Asturies de pasu, a sentase pente vaques a facer el so teletrabayu.
#000003
La campaña ensiértase dientro’l programa “safework paradise” y comu espeya’l so propiu nome ta lloñe de tar destinada a asturianos. Nuna web estrada d’anglicismos innecesarios, na que tan vetaes la cultura, la llingua o cualisquier cosa que güela a Asturies y nun seya un prau, ufren a visitantes del mundiu a esfrutar de los perguapos paisaxes y la “calidá de vida y servicios” qu’ufre’l país. Asturies ye pa ellos pocu más qu’un escenariu idílicu, un gran hotel a dimposición de quien venga nel que’l paisanaxe astur -especialmente’l rural- nun tien más espaciu que’l de servir al veceru.
#000004
Una publicidá que amás de dexar de lláu a los moraores rurales d’Asturies, ye engañosa. Non, n’Asturies rural nun cuntamos con “escelentes servicios” , falten comunicaciones físiques y dixitales, falta sanidá, falten colexos, falta tresporte públicu...y falta interné, daqué ensin lo que se ve complicao ser un nómada dixital.
#000005
Si bien ye cierto que la coneutividá meyoró nos cabero años, los datos que presumen de que’l 92% de la población asturiana tien interné de calidá disponible na so fastera básense nun estudu qu’omite que pa facer esi cálculu nun cuntaron, a costafecha, con 50.000 asturianos “qu’habiten en zones pocu acesibles o remotes”. L’estudiu, amás, ta fechu a pie de carretera y nun garantiza la más mínima señal en monte.
#000006
La so direición de corréu lleutrónicu nun sedrá espublizada. Los campos precisos tan marcaos *
#000011
Save my name, email, and website in this browser for the next time I comment.
#000012